Osobitná časť

K § 1

	Navrhnutá výška hrubej mesačnej minimálnej mzdy zamestnanca 8 100 Sk predstavuje nárast hrubej mesačnej minimálnej mzdy zamestnanca o 6,6 %, pri prevýšení upraveného životného minima minimálnou mzdou o 2 176 Sk a pri súčasnom zväčšení rozdielu medzi upraveným životným minimom 5 751 Sk platným do 30. júna 2007 a upraveným životným minimom 5 924 Sk platným od 1. júla 2007 o 288 Sk. Pri odvodovom a daňovom zaťažení platnom v roku 2007 čistá mesačná minimálna mzda zamestnanca vzrastie na úroveň 7 014 Sk, t.j. o 8,0 %, pri miernom znížení podielu hrubej mesačnej minimálnej mzdy zamestnanca na priemernej nominálnej mesačnej mzde zamestnanca v hospodárstve Slovenskej republiky odhadovanej v roku 2007 v porovnaní s rokom 2006, zo 40,51 % na 40,35 %.

K § 2

	Vzhľadom na navrhovanú zmenu výšky minimálnej mzdy zamestnanca sa navrhuje zrušiť doteraz platné nariadenie vlády Slovenskej republiky, ktoré upravuje doterajšiu výšku minimálnej mzdy.

K § 3

	V súlade s § 6a ods. 1 zákona Národnej rady Slovenskej republiky  č. 90/1996 Z. z. o minimálnej mzde v znení zákona č. 346/1999 Z. z. sa navrhuje účinnosť tohto nariadenia vlády od 1. októbra 2007. Súčasne sa v návrhu zákona o minimálnej mzde navrhuje účinnosť tohto nariadenia vlády do 31. decembra 2008.